आज से होगा दो दिवसीय नाट्य उत्सव
चक्रधरपुर| सिंहभूमजिला हिंदी साहित्य सम्मेलन, तुलसी भवन, जमशेदपुर में दो दिवसीय नाट्य उत्सव का आयोजन 26 एवं 27 दिसंबर को होना है। इस आयोजन में चक्रधरपुर की प्रस्तुति “बड़े भाई साहब” का एकल मंचन शहर के किस्सागो दिनकर शर्मा करेंगे। दो दिवसीय इस नाट्य समारोह में किरदार की प्रस्तुति 26 दिसंबर की शाम छह बजे होगी। इसके अलावा राज्य के प्रतिष्ठित नाट्य दल इस दो दिवसीय समारोह में अपनी प्रस्तुति देंगे। जिसमे कलाधाम, जमशेदपुर द्वारा “धरोहर” (लोक शैली में), बिरसा कला संस्कृति दल द्वारा “लालच बुरी बला है” निशान, जमशेदपुर द्वारा जेम्शेमालाशा (जिब्रिशभाषा में) संस्कृत भारती द्वारा “पाठ्येन बालिका-रक्षयते बालिका” (संस्कृत भाषा में) शामिल है। यह जानकारी सिंहभूम जिला हिंदी साहित्य सम्मेलन के संयोजक विजय भूषण ने दी है।
hin_Deva hin_Deva